Diari Oficial de la Generalitat Valenciana


Sumari del DOGV 4505, del 22-05-2003 (2003/5848)

Informació pública del programa d'actuació integrada de la unitat d'execució PRI Drassanes-Grau.
------------------------------------------------------------------------------------------------

### Dades del document

Número de DOGV
:   4505

Data del DOGV
:   22-05-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/5848


Organisme emissor
:   Firmus, SL

Tipus de document
:   Anunci

Informació pública del programa d'actuació integrada de la unitat d'execució PRI Drassanes-Grau. [2003/F5848]
  
L'entitat Firmus, SL, domiciliada a València, carrer de la Serra Martés, número 11, amb CIF B-96261805, conforme al que disposa la Llei Reguladora de l'Activitat Urbanística, a l'efecte de practicar noves notificacions, complementar anteriors actuacions i en especial comunicacions pendents de realitzar i no realitzades, posa en coneixement de tots els interessats no notificats el següent:
  
1r. Que amb data 21 de febrer de 2003 s'ha presentat a l'Ajuntament de València, programa per al desenrotllament d'actuació integrada que conté alternativa tècnica (projecte d'urbanització i programa d'actuació integrada), a fi de desenrotllar i executar les obres d'urbanització dels terrenys que es detallen i que comprenen la unitat d'execució del PRI de Drassanes-Grau, carrers de Vicent Brull, Sant Pasqual, Francesc Cubells i Museros.
  
2n. L'àmbit d'actuació del programa inclou nova llista de titulars cadastrals de la indicada unitat d'execució presentat a la notaria on es va protocol·litzar el programa, a fi que es practiquen noves notificacions al no constar en l'inicial el domicili de parcel·les afectades amb motiu de l'execució, i que són les següents:
  
9517503 José Antonio Santiago Fernández. C/ Vicent Gallart, 19, 46300 València
  
9517521 Vicente Cerveró Rubio. Ctra. Vila-real-Onda DM 3, ap. 62, 12874 Vila-real (Castelló)
  
9517512 Ascensión Albors Serrano i germans. C/ Àngel Guimerà, 35, pta. 2, 46176 València
  
9517513 Concepción Serrano Pérez. C/ Museros, 8, 46945 València
  
9517533 Juan Antonio Villalonga Albert. C/ Pizarro, 14 pl. 2, pta. 4, 46864 València
  
3r. A l'existir titulars cadastrals a què no s'havia remés l'avís prescrit en article 46.3 de la Llei Reguladora de l'Activitat Urbanística, es va procedir a la suspensió de l'acte d'obertura de les proposicions juridicoeconòmiques presentades.
  
4t. A la vista d'això s'ha acordat prorrogar el període d'informació publica i al·legacions, de l'única alternativa tècnica vigent i depositada a l'Ajuntament de València de Firmus, SL, i també a la notaria de José Alicarte Domingo situada al carrer de Colom, número 11, de València, amb número 918 de protocol, i pel termini de 20 dies hàbils respecte de les parcel·les relacionades en el punt 2n del present anunci i no notificades. Tot això per mitjà d'anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i prèvia remissió dels avisos prescrits en l'article 46.3 de la Llei Reguladora de l'Activitat Urbanística als indicats titulars i a tots els afectats.
  
6é. En el dit termini, comptat a partir de la publicació de l'anunci d'exposició publica en el Diari Oficial de la Generalitat Valenciana, els titulars cadastrals de les parcel·les referenciades en el punt 2n del present edicte i els altres notificats i interessats podran consultar, obtindre còpia i formular al·legacions al Servici Municipal de Planejament, expedient número 138/2407 PGP Drassanes-Grau (Av. d'Aragó, 35), i només els no notificats amb anterioritat podran formular alternatives tècniques que pretenguen competir amb l'exposada al públic i presentada per Firmus, SL.
  
7é. Igualment en el dit termini els interessats podran comparéixer a la notaria de José Alicarte Domingo i podran consultar i obtindre còpia, a càrrec seu, de l'alternativa Tècnica formulada, i protocol·litzada amb el número 918 a instàncies de Firmus, SL, de dilluns a divendres i de 09.00 a 13.00 hores.
  
8é. En els cinc dies següents al venciment del termini d'informació pública, només els titulars de les parcel·les abans referenciades podran presentar a l'Oficina de Contractació de la corporació (plaça de l'Ajuntament), proposicions juridicoeconòmiques en plica tancada a qualsevol de les alternatives tècniques presentades. L'acte d'obertura de les que es presenten es realitzarà el següent dia hàbil a l'acabament d'este termini, llevat que siga dissabte, cas en què es traslladarà al següent dia hàbil.
  
9é. En el supòsit que algun dels titulars de les parcel·les cadastrals anteriorment citades presentara alternativa tècnica en competència, qualsevol persona podrà presentar proposicions juridicoeconòmiques en plica tancada a la dita alternativa, en el termini de cinc dies anteriorment citat.
  
10é. Totes les actuacions podran ser objecte de consulta i al·legació per tots els interessats durant els 10 dies següents a l'acte d'obertura de pliques. Així mateix, durant tot el procediment podran ser objecte de pública consulta al Servici de Planejament les al·legacions i alternatives tècniques que s'hi presenten.
  
11º. El present anunci es publica igualment perquè sirva d'anunci als afectats desconeguts o a aquells l'adreça dels quals no consta o consta erròniament al Registre Cadastral, de conformitat i als efectes previstos a l'article 59.4 de la Llei 30/1992, del Règim Jurídic de les Administracions Públiques, i tenint el present la consideració d'edicte.